22. ΑΝΑΓΚ.ΝΟΜΟΣ υπ’ αριθ. 1814 της 12/12 Μαΐου 1951 Περί υπαγωγής υπαλλήλων αρμοδιότητος του Υπουργείου των Εσωτερικών εις τας διατάξεις του Α.Ν. 610/1945. Άρθρ.1.-1.Οι μόνιμοι πολιτικοί υπάλληλοι μέχρι και του βαθμού γραμματέως β΄ τάξεως των Διοικητικών Υπηρεσιών αρμοδιότητος  Α΄ Γενικής Διευθύνσεως Υπουργείου Εσωτερικών περί ων διαλαμβάνει το άρθρ. 91 του Α.Ν. 1488/1938 ήτοι οι γραφείς, δακτυλογράφοι και βοηθοί αρχειοφύλακες, υπάγονται εις τας διατάξεις του Α.Ν. 610/45 «περί μισθολογικής εξελίξεως των γραφέων των κεντρικών εν γένει υπηρεσιών των Υπουργείων και άλλων τινών διατάξεων», εφ’ όσον υποβάλωσι σχετικήν περί τούτου δήλωσιν εντός διμήνου από της ενάρξεως ισχύος του παρόντος, αι δε θέσεις τούτων καθίστανται θέσεις γραφέων διεπομένων υπό του Α.Ν. 610/1945. 2.Οι εκ των ανωτέρω υπαλλήλων κεκτημένοι κατά την δημοσίευσιν του παρόντος βαθμόν ακολούθου ή γραμματέως β΄ υποβάλλοντες δήλωσιν υποβιβάζονται εις τον βαθμόν του γραφέως α΄ τάξεως, οι μεν ακόλουθοι δι’ αποφάσεως του Υπουργού των Εσωτερικών, οι δε Γραμματείς β΄ τάξεως δια Β.Δ/τος εκδιδομένου τη προτάσει του Υπουργού Εσωτερικών. Άρθρ.2.-Εφεξής αι επί βαθμώ Γραμματέως α΄ τάξεως θέσεις των αρχειοφυλάκων των Διοικητικών Υπηρεσιών Α΄ Γενικής Διευθύνσεως Υπουργείου Εσωτερικών πληρούνται δια μετατάξεως υπαλλήλων  εκ  του   κατά   το    άρθρ.   1   του   παρόντος  Σελ.46(β) νόμου προσωπικού κεκτημένων τα νόμιμα προσόντα και υπερδεκατριετή υπηρεσίαν τακτικού δημοσίου υπαλλήλου, κατόπιν αποφάσεως του οικείου Συμβουλίου, δια Β.Δ/τος εκδιδομένου τη προτάσει του Υπουργού Εσωτερικών. Άρθρ.3.-Εις τας ανωτέρω διατάξεις υπάγεται και το μόνιμον βοηθητικόν διοικητικόν προσωπικόν της Τεχνικής Υπηρεσίας Δήμων και Κοινοτήτων. Άρθρ.4.-Δια την μισθολογικήν κατάταξιν των υπαλλήλων των προηγουμένων άρθρων κατά τας διατάξεις του Α.Ν. 610/1945, συνυπολογίζεται και η εν τω Στρατώ, τη Χωροφυλακή και τη Αστυνομία Πόλεων μόνιμος έμμισθος υπηρεσία αυτών. Άρθρ.5-«Μόνιμοι πολιτικοί υπάλληλοι, των οποίων ο διορισμός και αι προαγωγαί ανεκλήθησαν επί κατοχής, αναδιορισθέντες δυνάμει του άρθρ. 85 του Α.Ν. 1488/1938 εν συνδυασμώ προς το άρθρ. 3 της υπ’ αριθ.  59/1945 Σ.Π., αποκαθίστανται, δυνάμει του παρόντος, εις τους βαθμούς εις ους προήχθησαν οι σύγχρονοί των και εις την σειράν αρχαιότητος, ην εκέκτηντο προ της ανακλήσεως του διορισμού και των προαγωγών των, ο διαδραμών δε εκτός υπηρεσίας χρόνος αυτών λογίζεται ως χρόνος πραγματικής υπηρεσίας, άνευ δικαιώματος αναλήψεως αποδοχών. Οι ούτω αποκαθιστάμενοι παραμένουν εις ας υπηρεσίας υπηρετούν, ως υπεράριθμοι, εφ’ όσον δεν θα υφίστανται κεναί οργανικαί θέσεις». Το άρθρ. 5 προσετέθη δια του άρθρ. 2 Ν.Δ. 2174/1952. Άρθρ.6.-Η ισχύς του παρόντος άρχεται από της δημοσιεύσεώς του εν τη Εφημερίδι της Κυβερνήσεως, υποβληθήσεται δε εις την  Βουλήν προς κύρωσιν άμα τη επαναλήψει των εργασιών αυτής. 